open-index/open-wikipedia-markdown huggingface dataset:
Oni (kompiuterinis žaidimas)

**Oni** – kompiuterinis trečiojo asmens veiksmo žaidimas, sukurtas studijos „Bungie West“. Išleistas 2001 m. sausio 26 d., tai buvo vienintelis šios studijos sukurtas žaidimas. Žaidimas pasižymėjo unikaliu trečiojo asmens šaudyklės ir kirstynių (muštynių) žanrų deriniu.

Dar kūrimo stadijoje, 1999 m. žaidimas pelnė „Game Critics“ apdovanojimą kaip „Geriausias veiksmo/nuotykių žaidimas“. Dėl klaidų pataisymo sudėtingumo ir galimybės žaisti tuo metu bet kokiu mažiau patikimu tinklu nei LAN nebuvimo, daugelio žaidėjų režimo buvo atsisakyta.

Žaidimo pasauliui didelę įtaką padarė Mamoru Oši anime filmas „Dvasia šarvuose“. Pagrindiniai veikėjai, Konoko ir vyr. policijos pareigūnas Grifinas (*Griffin*), labai primena filmo protagonistus Motoko Kusanagi ir Daisuke Aramaki. Bendrovė „Dark Horse Comics“ išleido keturių leidimų „Oni“ komiksų versiją ribotu tiražu, pirmasis leidimas buvo įtrauktas į Windows versijos žaidimo pakuotę.

## Apžvalga
Žaidime galima rinktis iš dešimties skirtingų ginklų: pistoletų, šautuvų, raketsvaidžių ir energijos ginklų. Daiktų, suteikiančių ypatingų savybių (), tokių kaip gyvybės atsistatymas ar nematomumas, galima rasti išsimėčiusių po žaidimo lygius ar šalia priešų lavonų. Kadangi žaidėjas vienu metu su savimi gali neštis tik vieną ginklą ir nedaug šaudmenų, kautynių sugebėjimai labai praverčia. Galima smūgiuoti rankomis bei kojomis, permesti priešininkus ir pan.; pasiekus tolimesnius lygius, atrakinami efektyvesni judesiai ir jų kombinacijos.

Priešai skirstomi į keletą klasių, kurių kiekviena pasižymi unikaliu kovos stiliumi, jų tvirtumą išskiria skirtingų spalvų uniformos. 

Žaidime viso yra 14 lygių. Jų plotai įvairūs, dauguma gana dideli, kartais sudaro visą pastatą.

„Oni“ grafikos variklis geba sklandžiai pavaizduoti sudėtingų kovos menų judesių animaciją, tačiau pasitaiko, kai vaizdo kadrai nesutampa dėl keleto vienu metu atakuojančių kompiuterio valdomų veikėjų (NPC).

## Siužetas

Veiksmas vyksta apie 2032 m. Žaidimo pasaulis – antiutopija. Žemė taip užteršta, kad gyvenamų vietų beveik nelikę. Kad išspręstų tarptautinę ekonominę krizę, tautos įsteigė bendrą koalicinę vyriausybę. Tačiau vyriausybė žmonėms taiko propagandą, melagingai teigdama, jog pavojingo užterštumo regionai yra gamtos draustiniai ir pasitelkia specialiąsias policijos pajėgas (TCFT) pasipriešinimams malšinti. Pagrindinė veikėja Konoko (vėliau atskleidžiamas tikrasis vardas, Mai Hasegava) pradeda dirbti TCTF pajėgose. Netrukus ji išsiaiškina, kad TCFT darbdaviai slepia informaciją apie jos praeitį. Ji pradeda kovą prieš TCFT, ketindama išsiaiškinti savo praeitį. Veikėja sužino daugiau apie savo šeimą ir kilmę kovodama su TCTF ir nusikalstama grupuote, žinoma *Syndicate* pavadinimu. Žaidimo kulminacijoje Konoko išsiaiškina *Syndicate* planus sutrikdyti žmonijos gyvybę palaikančių orą valančių gamyklų veiklą. Jai iš dalies pavyksta jiems sutrukdyti ir išgelbėti dalį žmonijos.

## Išnašos

## Nuorodos
* Oficiali svetainė
Trijų kūnų problema

**Trijų kūnų problema** turi dvi skirtingas reikšmes fizikoje ir klasikinėje mechanikoje:
# tradiciškai **trijų kūnų problema** yra problema, kai paimame duomenų rinkinį, kuris nusako kūnų pozicijas, mases ir greičius tam pačiam taškui laike ir tada nustatome kūnų judėjimus, remiantis klasikine mechanika: Niutono judėjimo ir gravitacijos dėsniai.
# moderniau **trijų kūnų problema** klasikinėje ar kvantinėje mechanikoje yra problemų klasė, kuri nagrinėja trijų kūnų judėjimą. Tos dalelės laikomos taškais, nekreipiant dėmesio į jų formą ir vidinę struktūrą, taip pat sąveika tarp dalelių (gravitacija ar elektromagnetizmas) yra skaliariškai potencinė.

Istoriškai, trijų kūnų problema nagrinėjo Mėnulio, Žemės ir Saulės judėjimą.
Garliavos geležinkelio stotelė

**Garliavos geležinkelio stotelė** – geležinkelio stotelė į pietryčius nuo Garliavos miesto, Rinkūnų kaime Jiesios g. 59 (Garliavos apylinkių seniūnija, Kauno rajono savivaldybė). Stoja traukiniai Kaunas–Kybartai ir Kaunas–Marijampolė. Keleivių paviljonas yra perone pietrytinėje stoties pusėje, buvęs pagrindinis pastatas – šiaurės vakarinėje. Ribojasi su Jiesios kraštovaizdžio draustiniu. Automobiliu pasiekiama išsukus iš Garliavos aplinkkelio , pietryčių kryptimi ~1,4 km. Pro Garliavos stotelę veda dvi 1520 mm pločio vėžės geležinkelio linijos.

## Istorija

Įkurta 1879 m. prie Lentvario–Virbalio geležinkelio. Anksčiau čia veikė geležinkelio pervaža, kuria daugiausia naudojosi gretimo Pavytės kaimo gyventojai, norintys sėsti į traukinį ar važiuoti keliu į Garliavą. Sugriuvus netoliese betoniniams tiltams per Jiesią ir Vyčių, pravažiavimas vietiniu keliu nutrūko, pervaža buvo uždaryta. Pasiekti Garliavos stotelę šio kaimo gyventojams išlieka sudėtinga.

2012 m. stotelėje stodavo 3 geležinkelio maršrutų traukiniai: Kaunas–Kazlų Rūda, Kaunas–Kybartai, Kaunas–Marijampolė. Iki 2020 m. pro stotelę nutiesta europinė vėžė, sutvarkyta stotelė ir jos prieigos, pastatytos apsauginės sienos nuo traukinių keliamo triukšmo, atitvertas ir pagrindinis pastatas.

## Šaltiniai
Piketinio pamatėlis

**Piketinio pamatėlis** (, kitaip dar *MIL-STD-1913 rail*, *STANAG 2324 rail*, *Tactical Rail*) – laikiklis ant kai kurių šaulių ginklų, naudojamas kaip standartinis pamatėlis, prie kurio tvirtinami papildomi ginklo įtaisai (taikikliai, šviestuvėliai, rankenos ir pan.). Panašus įtaisas yra Vyverio pamatėlis ().

Pamatėlis paplitęs NATO šalyse pagal sutarimą naudoti standartą STANAG 2324. Naujausias Rusijos automatas AK-12 irgi turi šiuos pamatėlius.

## Istorija
Piketinio arsenalas atliko pamatėlio bandymus ir sukūrė karinį pamatėlio standartą. 1995 m. vasario 3 d. patvirtintas standartas vadinasi *Mil-STD-1913*.

Kuriant M16A2E4 šautuvą ir M4E2 karabiną jų viršutinės uokso dalys buvo modifikuotos – rankų saugus pakeitė pamatėliai.

Patį pamatėlį 9-ojo dešimtmečio pradžioje sukūrė kompanija A.R.M.S.

## Naudojimas

Pradžioje pamatėlis buvo sukurtas optiniams taikikliams tvirtinti. O netrukus pamatėlius ėmė naudoti ir kitiems ginklų priedams tvirtinti – taktiniams šviestuvėliams, lazeriniams, naktiniams ir veidrodiniams taikikliams, rankenoms, kojelėms, net durtuvams. Kadangi pamatėliai pradžioje buvo skirti optiniams taikikliams, todėl juos dėdavo tik didelio kalibro šautuvų uoksų viršaus. Plečiantis pamatėlių naudojimui juos ėmė įtaisyti ir kitur (pvz., priekinės apsodo dalies apačioje, po pistoletų vamzdžiais).

## Aprašas
Pamatėlį sudaro metalinis strypelis su išilginėmis šoninėmis išdrožomis, dėl ko skerspjūvyje jis yra T pavidalo. Tvirtinama dalis užmaunama nuo vieno ar kito strypelio galo ir tvirtinama varžtais ar svirtelėmis. Tvirtinti padeda viršutiniame strypelio paviršiuje esančios stačiakampės išpjovos.

## Techninė specifikacija
Pamatėlių viršutinių išpjovų plotis yra 5,23 mm. Atstumas tarp išpjovų centrų yra 10,01 mm, o išpjovų gylis yra 3 mm.
Vienintelis skirtumas tarp Piketinio pamatėlio ir Vyverio pamatėlio yra išpjovų matmenys, be to, Piketinio pamatėlis yra standartizuotas. Vyverio pamatėlio išpjovų plotis yra 4,57 mm, o atstumai tarp išpjovų centrų gali būti nevienodi.
Kai kurie šaulių ginklų priedai pritaikyti tiek Vyverio, tiek Piketinio pamatėliams, tačiau daugelis Piketinio standarto priedų netiks Vyverio pamatėliams. Šiuo metu daugelis šaulių ginklų pamatėlių yra Piketinio standarto.

 
Image:M1913A Rail CrossSection.svg|Piketinio pamatėlio matmenys (skerspjūvis, coliais)
Image:Picantinny-recoilgroove-diagram.gif|Piketinio pamatėlio matmenys (šoninė projekcija, coliais)


## Nuorodos
Jiesia (reikšmės)

**Jiesia** – ši sąvoka turi įvairias reikšmes:
* Jiesia – upė vidurio Lietuvoje, Nemuno kairysis intakas;
* Jiesia – Kauno miesto teritorija;
* „Jiesia“ – porceliano ir dailiosios keramikos gamykla Kaune;
* susijusios reikšmės:
** Jiesios geležinkelio stotis (veikianti prie Garliavos),
** Jiesios geležinkelio stotelė (neveikianti šalia Aleksoto),
** Jiesios kraštovaizdžio draustinis,
** Jiesios piliakalnis,
** Jiesios tiltas.
Radosław Sikorski

**Radoslavas** *(Radekas)* **Tomašas Sikorskis** (, g. 1963 m. vasario 23 d. Bydgoščiuje) – lenkų politikas, politologas ir žurnalistas, nuo 2023 m. gruodžio 13 d. Lenkijos užsienio reikalų ministras. Šias pareigas jis taip pat ėjo 2007–2014 metais. 2005–2007 m. Lenkijos gynybos ministras, 2014–2015 m. Lenkijos Lenkijos seimo pirmininkas.

## Biografija
Baigęs gimnaziją Bydgoščiuje, Oksforde studijavo filosofiją ir politologiją. 1986–1989 m. buvo savaitraščių „Spectator“ ir „The Observer“ korespondentas Afganistane, Angoloje ir Jugoslavijoje. 1988 m. jo nuotraukos gavo „World Press Photo“ apdovanojimą. 1990–1991 m. buvo laikraščio „The Sunday Telegraph“ korespondentas savo gimtinėje, žiniasklaidos magnato Ruperto Murdocho patarėjas Lenkijos klausimais.

1992 m. paskirtas Lenkijos Nacionalinės gynybos ministro pavaduotoju, 1998–2001 m. buvo Užsienio reikalų viceministru. Vėliau buvo projekto „New Atlantic Initiative“ direktorius Amerikos verslo institute Vašingtone.

Iki 2007 m. buvo partijos Tvarka ir teisingumas narys, vėliau veikė Piliečių platformoje.

2005 m. Bydgoščiuje išrinktas Lenkijos Senato nariu. 2005 m. spalio 31 d. R.Sikorskis paskirtas Nacionalinės gynybos ministru Kazimiežo Marcinkevičiaus vyriausybėje.

2007-2015 m. buvo Lenkijos Seimo narys. 2007 m. lapkričio 16 d. Donaldo Tusko vyriausybėje tapo Užsienio reikalų ministru, juo liko ir po 2011 m. Lenkijos Seimo rinkimų.

Po D.Tusko paskyrimo Europos Vadovų Tarybos pirmininku keičiantis Lenkijos vyriausybei R.Sikorskis neteko ministro posto, o 2014 m. rugsėjo 24 d. buvo išrinktas Lenkijos seimo maršalka.. Iš šių pareigų R.Sikorskis atsistatydino 2015 m. birželio mėn. po kilusio telefonų pokalbio pasiklausymo skandalo..

2023 m. Donaldui Tuskui suformavus vyriausybę, paskirtas į užsienio reikalų ministro pareigas.

## Papildoma informacija
* R.Sikorskis vedęs JAV pilietę Anne Applebaum, su ja turi sūnus Aleksandrą ir Tadeušą.
* Dalyvavo pirminiuose kandidato į Lenkijos Prezidentus nuo Piliečių platformos rinkimuose 2010 m. kovo mėn. Juose, surinkęs 31,5 % balsų, pralaimėjo Lenkijos seimo maršalkai Bronislavui Komorovskiui.
* Iki 2006 m. turėjo ir Didžiosios Britanijos pilietybę.
* 2011 m. R.Sikorskis pareiškė, jog nesilankys Lietuvoje, iki čia nebus leista vietos lenkams savo pavardes rašyti lenkiškomis raidėmis.

## Nuorodos
* R.Sikorskio asmeninis tinklalapis

## Šaltiniai

|-

|-

|-
Jonas Posilgė

**Jonas Posilgė** – kunigas, „Prūsijos žemės kronikos“ () autorius. Kronika taip pat dar žinoma kaip „Posilgės kronika“, „Posilgiečio kronika“. 

## Biografija
Jonas gimė apie 1340 m. Dirbo Pamedės vyskupo bažnyčios teisėju. 1372 m. atstovaudamas Vokiečių Ylavą, dalyvavo Vokiečių ordino ir Varmės vyskupo ginčą sprendusioje teisėjų kolegijoje. 1376 m. buvo paskirtas Pamedės vyskupijos oficiolu. 1396 m. dalyvavo Vokiečių ordino ir LDK Vytauto susitikime prie Dubysos žiočių. Jonas buvo svarbiausiu lotynų kalba parašytos „Prūsijos žemės kronikos“ autoriumi. Kronikoje smulkiai, tačiau palankiai kryžiuočiams, aprašyti Prūsijos įvykiai nuo 1360 m. Kronika – svarbiausias žinių apie LDK kovas su kryžiuočiais XIV a. pabaigoje – XV a. pradžioje šaltinis, joje taip pat pateikiama duomenų apie Lietuvos vidaus padėtį, santykius su kitomis valstybėmis, Žalgirio mūšį. Jonui 1405 m. m. birželio 14 d. mirus, kronika buvo išversta į vokiečių kalbą ir tęsta iki 1419 m. Išliko tik kronikos vertimas ir tęsinys vokiečių kalba. Kroniką 1823 m. paskelbė J. Voigtas ir F. Schubertas.

## Šaltiniai
Christian Poulsen

**Christianas Poulsenas** (*Christian Poulsen*; g. 1980 m. vasario 28 d.) – buvęs Danijos futbolininkas, saugas.

## Karjera
Karjerą pradėjo „Holbæk“ klube, kurio jaunimo komandoje treniravosi. Vėliau tapo „FC Copenhagen“ žaidėju, su juo laimėjo šalies čempionatą. Po 2002 m. pasaulio čempionato, Poulsenas už 2 mln. eurų perėjo į vokiečių „Schalke 04“, kur praleido keletą sezonų. 2005 m. išrinktas Danijos metu futbolininku. Poulsenu susidomėjo Europos grandai, jis žaidė „Sevilla FC“ klube, su juo laimėjo UEFA taurę. Vėliau sezonai „Juventus“ ir „Liverpool“ klubuose nebuvo tokie sėkmingi, žaidėjas dažnai likdavo ant atsarginių suolelio. 2011 m. persikėlė į Prancūziją.

## Rinktinė
Debiutavo Danijos rinktinėje 2001 m. ir greitai tapo vienu svarbiausių rinktinės žaidėjų. 

2008 m. Europos čempionato atrankos rungtynėse su Švedija, Poulsenas rungtynių pabaigoje smogė į pilvą švedų žaidėjui Markusui Rosenbergui, gavo raudoną kortelę, bei buvo paskirtas baudinys į danų vartus (rezultatas buvo 3:3). Įpykę danų sirgaliai įsiveržė į aikštę ir rungtynės buvo nutrauktos. Poulsenas buvo suspenduotas 3 rungtynėms, buvo siūloma jį pašalinti iš rinktinės.

## Laimėjimai

;FC Copenhagen
* Danijos Superlyga: 2000–2001 m.

;Schalke 04
* Vokietijos futbolo lygos taurė: 2005 m.

;Sevilla
* Copa del Rey: 2007 m.
* UEFA Europos lyga: 2007 m.
* UEFA supertaurė: 2006 m.
* Supercopa de España: 2007 m.

;Ajax
* Eredivisie: 2013, 2014 m.
* Nyderlandų futbolo supertaurė: 2013

;Asmeniniai
* Danijos metų futbolininkas: 2005, 2006 m.

## Dalyvavimas čempionatuose

|}

## Išnašos

## Nuorodos
*
João Pereira

**Žuanas Pedras da Silva Pereira** (*João Pedro da Silva Pereira*; g. 1984 m. vasario 25 d.) – Portugalijos futbolininkas, rungtyniavęs dešiniojo krašto gynėjo pozicijoje.

## Karjera
Karjerą pradėjo „Benfica“ klube, kurio jaunimo komandose treniravosi. Buvo skolinamas „Gil Vicente“ klubui, vėliau į jį perėjo pilnai. 2012 m. už 3,6 mln. eurų perėjo į „Valencia“ klubą.

## Rinktinė
2010 m. spalio 8 d. debiutavo Portugalijos rinktinėje rungtynėse prieš Daniją.

## Dalyvavimas čempionatuose

|}

## Laimėjimai
;Benfica
* Primeira Liga: 2004–05 m.
* Taça de Portugal: 2003–04 m.
* Supertaça Cândido de Oliveira: 2005 m.
;Braga
* UEFA Intertoto taurė: 2008 m.
;Sporting CP
* Primeira Liga: 2020–21 m.
* Supertaça Cândido de Oliveira: 2015 m.
;Trabzonspor
* Turkijos futbolo taurė: 2019–20 m.

## Išnašos

## Nuorodos
* Transfermarkt
Paulo Bento

**Paulu Žoržė Gomešas Bentu** (*Paulo Jorge Gomes Bento*; g. 1969 m. birželio 20 d.) – buvęs Portugalijos futbolininkas, atraminis saugas. Atstovavo nacionalinei rinktinei. Baigęs profesionalaus futbolininko karjerą, ėmėsi futbolo trenerio veiklos.

## Karjera
; Žaidėjo karjera
Karjeros pradžioje Bentu rungtyniavo įvairiuose ne pirmo pajėgumo Portugalijos klubuose, kol 1994 m. tapo „Benfica“ klubo nariu. Ten praleidęs 2 sezonus persikėlė į Ispaniją, „Real Oviedo“ klubą. Karjerą baigė Portugalijoje, Lisabonos „Sporting“.

; Trenerio karjera
Baigęs karjerą „Sporting“ klube, Bentu tapo komandos jaunimo treneriu, o nuo 2005 m. – pagrindinės komandos treneriu. Pradžioje manyta, kad Bentu dirbs šį darbą tik laikinai, tačiau po sėkmingo sezono su treneriu sutartis pratęsta. 2010 m., po keleto nesėkmingų varžybų atsistatydinus Portugalijos rinktinės treneriui Karlušui Keirozui, Bentu pasiūlytas jo postas. 2012 m. Europos čempionate jo vadovaujama Portugalijos rinktinė pasiekė pusfinalį, kuriame po baudinių serijos pralaimėjo Ispanijai.

Nuo 2016 m. dirbo Cruzeiro, o 2018 m. trumpam tapo Olympiacos FC vyr. treneriu. Netrukus persikėlė į Chongqing Lifan (Kinija).

Nuo 2023 m. dirbo JAE rinktinės vyr. treneriu.

## Rinktinė
Portugalijos rinktinėje žaidė 10 metų. 1992 m. sausio 10 d. debiutavo nacionalinėje komandoje draugiškose rungtynėse prieš Ispaniją.  

Po 2000 m. Europos čempionato pusfinalio varžybų su Prancūzija, Bentu buvo suspenduotas 5 mėnesiams, nes kartu su Abeliu Šavjeru ir Nunu Gomešu apstumdė rungtynių arbitrą. 

Baigė karjerą rinktinėje po 2002 m. pasaulio čempionato.

## Laimėjimai

### Žaidėjo karjera
;Estrela Amadora
* Taça de Portugal: 1989–90 m.

;Benfica
* Taça de Portugal: 1995–96 m.

;Sporting
* Primeira Liga: 2001–02 m.
* Taça de Portugal: 2001–02 m.
* Supertaça Cândido de Oliveira: 2002 m.

### Trenerio karjera
;Sporting
* Taça de Portugal: 2006–07, 2007–08 m.
* Supertaça Cândido de Oliveira: 2007, 2008 m.

## Dalyvavimas čempionatuose

|}

## Išnašos

## Nuorodos
* Transfermarkt (žaidėjas)
* Transfermarkt (Treneris) 
* Globalsportsarchive
Stephan Andersen

**Stefanas Andersenas** (*Stephan Andersen*; g. 1981 m. lapkričio 26 d.) – Danijos futbolininkas, vartininkas..
## Karjera
Karjerą pradėjo Danijos klube „Hvidovre“, kurio jaunimo komandoje treniravosi. Vėliau kelis sezonus buvo atsarginiu „Charlton Athletic“ vartininku, 2007 m. grįžo į Daniją, „Brøndby IF“ klubą, kur tapo pagrindiniu vartininku, o 2008 m. išrinktas geriausiu Danijos vartininku. 2011 m. už 2 mln. Danijos kronų perėjo į „Evian“ klubą Prancūzijoje.

Danijos rinktinėje debiutavo 2004 m., varžybose prieš Ispaniją. Rinktinėje žaidė retai, tačiau pagrindiniam danų vartininkui Tomui Siorensenui gavus traumą prieš 2012 m. Europos čempionatą, Andersenas tapo pagrindiniu Danijos vartininku tame turnyre.

## Dalyvavimas čempionatuose

|}

## Išnašos

## Nuorodos
* Transfermarkt
Sistemų teorija

**Sistemų teorija** – sistemų bendrasis tyrinėjimas, kurio tikslas yra išaiškinti principus, kurie gali būti taikomi visų tipų sistemoms, nesvarbu kokia mokslo sritis.

## Taikymai

### Sistemų biologija

Sistemų biologija – tai terminas, kuriuo apibūdinamos biomokslų tyrimų kryptys ir judėjimas, kuris apibrėžia šias kryptis. Šalininkai laiko sistemų biologiją kaip biologija paremta tyrimų kryptį, kuri kreipia didžiausią dėmesį sudėtingas sąveikas tarp biologinių sistemų.

### Sistemų inžinerija

Sistemų inžinerija tarpdisciplininis požiūris ir reiškia sėkmingų sistemų realizavimą bei diegimą. Tai galima laikyti kaip inžinerinių technikų taikymą sistemoms.

### Sistemų psichologija

Sistemų psichologija yra psichologijos šaka, kuri tiria žmogaus elgesį ir patirtį sudėtingose sistemose.

## Išnašos
Tenzorius

**Tenzorius** ( - įtemptas) – geometrinis objektas, susidedantis iš sumos komponenčių, kurios yra transformuojamos pagal tiesinius sąryšius. Tenzorių pavyzdžiai yra vektorius, skaliaras, matrica. Elementarūs tenzorinių operacijų pavyzdžiai yra skaliarinė sandauga, vektorinė sandauga ir tiesinis operatorius.

## Istorija
Pirmą kartą matematinius objektus, turinčius šiuolaikinės tenzoriaus sąvokos savybes 1758 m. panaudojo Leonardas Oileris, aprašydamas kietojo kūno inercijos momentus sukamajame judėjime.
Kietųjų kūnų deformacijų aprašymui skirtas abstrakcijas, turinčias dabartinio deformacijų tenzoriaus prasmę pirmasis įvedė prancūzų matematikas Ogiustenas Lui Koši 1822 metais. Deformacijų tenzorius tuo ypatingas, kad yra matematinis objektas, turintis akivaizdžią fizikinę prasmę.

Žodį tenzorius pirmą kartą 1846 panaudojo Viljamas Rovanas Hamiltonas. Tik tuo metu terminas reiškė visai ką kitą, nei dabartinė jo vartojama prasmė.
Šiuolaikinį tenzoriaus apibrėžimą pateikė vokiečių mokslininkas Voldemaras Foichtas 1898 metais. Tenzorinio skaičiavimo metodiką išvystė Gregorio Ricci-Curbasto kartu su savo mokiniu Tullio Levi-Civita 1892 metais išleistame darbe. Tuometinis šios metodikos pavadinimas buvo „absoliutus diferencialinis skaičiavimas“.

## Savybės
Tenzorius, nelygus nuliui vienoje koordinačių sistemoje bus nelygus nuliui ir kitoje.

## Šaltiniai
Termodinaminė sistema

**Termodinaminė sistema** – tiksliai apibrėžtas makroskopinis regionas visatoje, dažnai dar vadinamas fizikine sistema, kuris yra tyrinėjamas remiantis termodinamikos principais.
Visa erdvė aplink termodinaminę sistemą vadinama *aplinka*. Sistemą nuo aplinkos atskiria *ribos*, kurios gali būti tariamos arba realios, bet jos apsprendžia baigtinį tūrį. Darbo, šilumos ar medžiagos mainai sistemoje vyksta tarp ribų. Termodiminės sistemos yra dažnai klasifikuojamos pagal tai, kas yra praleidžiama per jos ribas.

Termodinaminę sistemą apibūdina ir apsprendžia termodinaminiai parametrai, susieti su sistema. Parametrai yra matuojami makroskopiniai dydžiai, tokie kaip tūris, slėgis, temperatūra, elektrinis laukas ir t. t.

Termodinaminių parametrų rinkinys, kuris unikaliai apibrėžia sistemą yra vadinamas sistemos termodinamine būsena. Sistemos būsena yra išreiškiama funkcine priklausomybe, būsenos lygtimi, tarp jos parametrų. Sistema yra termodinaminėje pusiausvyroje, kai sistemos būsena nesikeičia bėgant laikui.

## Atvira sistema

Atviroje sistemoje medžiaga gali judėti pirmyn ir atgal tarp sistemos ribų. Pirmasis termodinamikos dėsnis atviroms sistemos teigia: *vidinės energijos padidėjimas yra lygus energijos kiekiui, kuris buvo pridėtas, kai medžiaga pateko į vidų ir įkatus, minus kiekiui medžiagos, kuris buvo prarastas medžiagai išėjus iš sistemos ir buvo atliktas sistemos darbas.* Jo matematinė išraiška:

: \mathrm{d}U=\mathrm{d}U_{in}+\delta Q-\mathrm{d}U_{out}-\delta W\,

kur *U<sub>in</sub>* yra vidinės energijos vidurkis patekęs į sistemą, o *U<sub>out</sub>* yra vidinės energijos vidurkis, kuri paliko sistemą.

## Nuorodos
* http://www.hasdeu.bz.edu.ro/softuri/fizica/mariana/Termodinamica/1stLaw_1/close.htm 
* https://www.e-education.psu.edu/png520/m14_p4.html
Miežių arbata

**Miežių arbata** – skrudintų miežių arba miežių salyklo užpilas. Šis gėrimas yra švelnaus duonos – riešutų skonio, jį galime gerti tiek karštą, tiek šaltą.

Miežių arbata daugiausia vartojama Japonijoje, kur ją vadina *Mugicha* ir Korėjoje – *Boricha*. Tradiciškai ji ruošiama apie 10 minučių verdant specialiai skrudintus miežius. Priklausomai nuo metų laiko gėrimas patiekiamas karštas arba jau atvėsintas. Kadangi salyklas lengvai išbrinksta vandenyje, miežių salyklo arbata gali būti paruošiama vakariečiams įprastu būdu – užplikius puodelyje verdančiu vandeniu.

Korėjoje Boricha paprastai parduodama biri ir ruošiama tradiciniu būdu. Japonijoje Mugicha nuo devintojo dešimtmečio įgijo daug įvairių pavidalų: ją galima įsigyti birią, dideliuose arbatos maišeliuose, skirtuose supaprastinti tradicinį paruošimo būdą, maltą mažuose maišeliuose arba jau paruošta buteliuose.

Manoma, jog ši arbata valo organizmą, mažina cholesterolį, padeda nuo skrandžio ir žarnyno uždegimų, bronchito.

Taip pat miežių arbatoje yra antioksidantų. Tai nustatyta biocheminiais tyrimais, aprašytais 2004 m. Gruodžio mėnesį pasirodžiusiame darbe „Biomokslas, Biotechnologija ir biochemija“.

Amerikos mitybos koledžo 2008 m. birželio mėnesio žurnale  aprašytas eksperimentas atliktas su padidintą cholesterolio kiekį turinčiais suaugusiais. Skrudinto salyklo miežių gėrimo ekstraktas sumažino jų cholesterolio kiekį kraujyje ir nuslopino apetitą be šalutinio poveikio.

Kitas eksperimentas buvo aprašytas Mitybos mokslo ir Vitaminologijos žurnale 2002 m. balandžio mėnesį. Vienas puodelis skrudintų miežių salyklo arbatos per dieną suaktyvino eksperimento dalyvių kraujotaką.

## Šaltiniai
Todd McFarlane's Spawn

**Todd McFarlane's Spawn** – JAV animacinis televizijos serialas, kuris eteryje HBO kanalu buvo rodomas nuo 1997 m. gegužės 16 d. iki 1999 m. gegužės 28 d. Autorius – Todd McFarlane. Serialas paremtas „Spawn“ komikso serija iš „Image Comics“. Buvo nominuotas ir laimėjo Emmy 1999 m.

## Siužetas

Serialas pristato buvusį Vietnamo karo komandosą, Elą Simonsą (). Elas buvo išduotas ir nužudytas žmogaus, kurį laikė savo artimiausiu draugu (Čapelis () sudegino jį gyvą su ugniasvaidžiu). Po mirties Simonsas pasižadėjo atkeršyti Čapeliui ir tikėjo, kad vieną dieną jis grįš pas savo mylimą žmoną Vandą ().

Kad galėtų įvykdyti savo įžadus, jis sudaro sutartį su Malboldžija (). Sutartis buvo paprasta: Simonsas tampa Malboldžijos armijos kareiviu (žinomu kaip „Hellspawn“ ()), kad galėtų būti gyvas. Tačiau Simonsas buvo apgautas ir jo kūnas nebuvo atiduotas. Simonsas gavo kitą kūną, kuris pūliavo, buvo panašus į lavoną, iš jo lipo lervos, kūną dengė raudonas apsiaustas su gobtuvu. Jo naujo kūno galva buvo kurį laiką supuvusi ir buvo toliau skilo, dėl to jis nešiojo kaukę.

## Serijos

### Pirmas sezonas: 1997

### Antras sezonas: 1998

## Šaltiniai
Balstogė-Zubki Bialostockiai geležinkelio linija

**Balstogė-Zubki Bialostockiai geležinkelio linija** () – geležinkelio linija šiaurės rytų Lenkijoje, Palenkės vaivadijoje, Balstogės apskrityje. Linija jungia Balstogės ir Zubki Bialostockių geležinkelio stotis. Linija pradėta naudoti 1886 metais. Nuo 2000 m. balandžio 2 d. linija yra nebenaudojama.

## Stotys ir stotelės

* Balstogės geležinkelio stotis;
* Bialystok Fabričnų geležinkelio stotis;
* Kurianų geležinkelio stotelė;
* Zajeziercės geležinkelio stotelė;
* Žednios geležinkelio stotis;
* Sokole Bialostockių geležinkelio stotelė;
* Valilų geležinkelio stotis;
* Straševo Bialostockių geležinkelio stotelė;
* Zubki Bialostockių geležinkelio stotis;
* Zubkų-Berastavicos pasienio punktas.

## Nuorodos

* Aprašymas apie liniją I (lenk.).
Ă

**Ă** (majuskulas) arba **ă** (minuskulas), paprastai vadinamas A su lankeliu – raidė, kuri yra naudojama rumunų ir vietnamiečių kalbų ortografijose. Rumunų kalboje naudojama atstoti vidurio centrinį nesuapvalintą balsį, tuo tarpu vietnamiečių kalboje atstoja **a** trumposios garsą. Tai antra raidė abėcėlėje po A abiejose kalbose.

**Ă**/**ă **taip pat naudojama transliteracijoje bulgarų raidės Ъ/ъ slovakų, čekų, rumunų, estų, švedų ir suomių kalbose.

## Kodai
Sokole Bialostockių geležinkelio stotelė

**Sokole Bialostockių geležinkelio stotelė** () – geležinkelio stotelė Sokolės kaime, šiaurės rytų Lenkijoje, Palenkės vaivadijoje, Balstogės apskrityje, Michalovo valsčiuje. Stotelė priklauso Balstogė-Zubki Bialostockiai geležinkelio linijai. Nuo stotelės iki Žednios geležinkelio stoties yra 2.7 km ir iki Valilų geležinkelio stoties yra 9.8 km.


Podlaskie - Michałowo - Sokole - Sokole Białostockie-stacja - platform - h W.JPG
Podlaskie - Michałowo - Sokole - Sokole Białostockie-stacja - platform - h ENE.JPG
Peron przystanku PKP w Sokolem18.jpg
Sokole (województwo podlaskie)WOŚP 1.JPG


## Nuorodos
* Aprašymas apie stotelę (lenk.)
Jiesios geležinkelio stotis

:: *Šis straipsnis – apie veikiančią stotį prie Garliavos. Apie buvusią geležinkelio stotelę piečiau Kauno, šalia Aleksoto žr. [[Jiesios geležinkelio stotelė]].*

**Jiesios geležinkelio stotis** – geležinkelio stotis prie Jiesios, į pietus nuo Kauno, Vingytės kaime Jiesios kraštovaizdžio draustinio teritorijoje. Šalia Jiesios stoties yra vienas iš keturių geležinkelio tiltų per Jiesios upės kilpas. Netoli stoties geležinkelio linija šakojasi į Kauno geležinkelio stotį ir Kauno aplinkkelį per Rokus į Palemono geležinkelio stotį. Nuo čia iki Garliavos geležinkelio stotelės yra  1,2 km, iki Kauno geležinkelio stoties – 8,2 km, aplinkkelyje iki Rokų geležinkelio stotelės – 2,3 km. Šiuo metu stotyje joks keleivinis traukinys nestoja.  

## Istorija

Įkurta 1959 m. 1998 m. suremontuotas stoties pastatas. 2012 m. stotyje stodavo priemiestiniai traukiniai, vykę trimis maršrutais: Kaunas–Kazlų Rūda, Kaunas–Kybartai, Kaunas–Marijampolė.

## Šaltiniai

* Jiesios geležinkelio stotis
Miklaševas-Planta geležinkelio linija

**Miklaševas-Planta geležinkelio linija** () - geležinkelio linija šiaurės rytų Lenkijoje, Palenkės vaivadijoje. Linija jungia Miklaševo ir Plantos geležinkelio stotis. Ši linija yra 1520 mm geležinkelio vėžės ir ja gali važiuoti prekiniai traukiniai iš buvusių Tarybų Sąjungos šalių.

## Stotys ir stotelės

* Miklaševo geležinkelio stotis;
* Plantos geležinkelio stotis.

## Nuorodos

* Apašymas apie liniją (lenk.).
Turisas

**Turisas** – suomių folklorinio metalo grupė, susikūrusi Hemenlinoje, Suomijoje. Grupę 1997 m. įkūrė Mathias Nygård ir Jussi Wickström, ją pavadino suomių mitologijos karo dievo Turiso vardu.

Turisas atlieka folklorinį metalą, savo muzikoje sujungia power metal, simfoninį metalą ir šiurkštų vokalą. Turisas garsėja savo elektrinio smuiko solo, o ne tradiciniu gitaros solo. Albumo pavadinimas „Battle Metal“ įtakojo naujo „battle metal“ termino atsiradimą, kuris apibūdinamas kaip Turiso žanras (dažniausiai naudojamas „Metal Hammer“ žurnalo ir jo skaitytojų), bet dar nebuvo pripažintas kanonine metalo atšaka.

## Diskografija

### Albumai
* *Battle Metal* (2004)
* *The Varangian Way* (2007)
* *Stand Up and Fight* (2011)
* *Turisas2013* (2013)

### Singlai
* „To Holmgard and Beyond“ (2007)
* „Rasputin“ (2007)
* „Supernaut“ (2010)
* „Stand Up and Fight“ (2010)
* „For Your Own Good“ (2013)

### DVD
* *A Finnish Summer With Turisas* (2008)

### Videografija

## Grupės nariai

### Dabartiniai nariai
* Mathias „Warlord“ Nygård – vokalas, mušamieji (nuo 1997)
* Jussi Wickström – gitara (nuo 1997)
* Jukka-Pekka Miettinen – bosinė gitara (nuo 2011)
* Tuomas „Tude“ Lehtonen – mušamieji (nuo 1997)
* Olli Vänskä – smuikas (nuo 2007)
* Robert Engstrand – klavišiniai (nuo 2011)

### Ankstesni nariai
* Janne Mäkinen – akordionas (2007–2008)
* Antti Ventola – klavišiniai (1997–2007)
* Georg Laakso – gitara (1999–2006)
* Ari Kärkkäinen – gitara (1997–1999)
* Sami Aarnio – bosinė gitara
* Tino Ahola – bosinė gitara
* Mikko Törmikoski – bosinė gitara (iki 2004)
* Hannes „Hanu“ Horma – bosinė gitara (2007–2011)
* Netta Skog – akordionas (2007–2011)

## Nuorodos
* Oficiali svetainė 
* Century Media Records
* 
* Interviu su Turisas ME Metalhour
* Olli Interviu – HallOfMetal 
* Oficialus YouTube kanalas
Zubki Bialostockiai-Valstybės siena geležinkelio linija

**Zubki Bialostockiai-Valstybės siena geležinkelio linija** () - 1524 mm geležinkelio vėžės linija šiaurės rytų Lenkijoje, Palenkės vaivadijoje, Balstogės apskrityje, Grudeko valsčiuje. Linija jungia Zubki Bialostockių geležinkelio stotį ir Zubkų-Berastavicos pasienio punktą. Linija buvo nutiesta 1955 metais ir buvo naudojama pervežti kroviniams iš Tarybų Sąjungos į Lenkijos Liaudies Respubliką. Nuo XX a. dešimto dešimtmečio pradžios linija yra nebenaudojama.

## Stotys ir stotelės

* Zubki Bialostockių geležinkelio stotis;
* Zubkų-Berastavicos pasienio punktas.


Vaizdas:Podlaskie - Gródek - LK37 - Granica - Brama МИР.JPG|Pasienio punktas
Vaizdas:Podlaskie - Gródek - LK37;LK58 - Przejazd Gobiaty-Świsłoczany - Brama МИР.JPG
Vaizdas:Podlaskie - Gródek - LK37;LK58 - Granica - Rozjazd - v-WSW.JPG
Vaizdas:Podlaskie - Gródek - SK Zubki Białostockie - tory1 - v-E.JPG


## Nuorodos

* Aprašymas apie liniją (lenk.).
Aleksandras Kerenskis

**Aleksandras Kerenskis** (, 1881 m. gegužės 2 d. Simbirske – 1970 m. liepos 11 d. Niujorke) – Rusijos valstybės veikėjas, Rusijos Laikinosios vyriausybės ministras pirmininkas.

## Biografija
Gimė gausioje rusų kalbos pedagogo šeimoje. Žymiausiu tėvo, Fiodoro Kerenskio, mokiniu buvo Vladimiras Leninas. 1889 m. Kerenskių šeima persikraustė į Taškentą, kuriame aukso medaliu baigė gimnaziją ir 1899 m. įstojo į Sankt Peterburgo universitetą, kurį 1904 m. baigė. Dirbo advokatu. Tuo pat metu įsijungė į kairiosios politinės partijos – socialistų revoliucionierių veiklą. 1905 m. pabaigoje sulaikytas, kalintas iki 1906 m. balandžio, tačiau nesurinkus įkalčių buvo išsiųstas į Taškentą. 1906 m. spalį grįžo į Sankt Peterburgą. Kaip gynėjas dalyvavo daugelyje politinių teismų procesų. 1912 m. išrinktas į ketvirtąją Rusijos Valstybės Dūmą. Joje buvo laikomas vienu geriausių kairiųjų pažiūrų oratoriumi. 1917 m. Rusijoje įvykus Vasario Revoliucijai, nuo kovo mėnesio tapo Laikinosios vyriausybės teisingumo, o nuo gegužės mėnesio – karo ir karo laivyno ministru. Nuo 1917 m. liepos 21 d. – Laikinosios vyriausybės ministras pirmininkas. 1917 m. rugpjūtį numalšino Rusijos generalinio štabo vado L. Kornilovo maištą. 1917 m. rugsėjo 12 d. tapo ir Rusijos kariuomenės vadu, o rugsėjo 14 d. paskelbė Rusiją respublika. Nesipriešino, kai lapkričio 7 d. bolševikai įvykdė Spalio perversmą, po kurio, nesėkmingai su generolo P. Krasnovo vadovaujamomis pajėgomis, bandė užimti bolševikų valdomą Petrogradą. 1918 m. sausio pradžioje nesėkmingai bandė pasisakyti Rusijos Steigiamajame susirinkime. Netrukus išvyko į Suomiją, tų pačių metų liepą apsigyveno Paryžiuje. Dirbo rusų emigrantų laikraščio redaktoriumi, dalyvavo politinėje veikloje. 1940 m. Vokietijai užėmus Prancūziją, emigravo į JAV. Dėstė Stanfordo universitete. Parašė atsiminimus, parengė daug dokumentų publikacijų. Palaidotas Londono kapinėse.

## Šaltiniai
Karčiupio geležinkelio stotelė

**Karčiupio geležinkelio stotelė** – geležinkelio stotelė Kaišiadorių rajone, prie geležinkelio Kaunas–Vilnius linijos, ruože tarp Palemono ir Pravieniškių. Šiaurinė stotelės dalis yra Karčiupio kaime Pravieniškių seniūnijoje, pietinė dalis – Karčiupio kaime Rumšiškių seniūnijoje. Stoja bendrovės „Lietuvos geležinkeliai“ traukiniai, važiuojantys maršrutu Kaunas–Vilnius.

## Istorija

Žinoma nuo XX a. 1-osios pusės, iki XX a. pabaigos vadinta *Kertupio* vardu.

## Šaltiniai

* Karčiupio stotelė ''miestai.net'' portale (fot. 24, 25)
Todd McFarlane

**Todas Mak Farleinas** (; g. 1961 m. kovo 16 d.) – Kanados karikatūrininkas, rašytojas, žaislų dizaineris ir verslininkas, labiausiai žinomas dėl savo darbo fantastinėje komiksų serijoje Spawn ().

Tarp 1980 m. ir 1990 m. Mak Farleinas tapo komiksų knygų superžvaigžde dėl savo darbo Žmogaus-voro serijoje, kur jis pradėjo piešti pilnas superpriešo Venom () pilnus pasirodymus. 1992 m. jis padėjo kurti „Image Comics“  veikėją „Spawn“.

## Bibliografija

### DC
* *All-Star Squadron* Nr. 47 (kartu su Mike Clark) (1985)
* *[[Detective Comics]]* #576–578 () (1987)
* *Infinity, Inc* #14–37 (pilnas piešimas); Annual #1–2 (su kitais dailininkais) (1985–87)
* *Invasion!*, miniserijos, #1–2 (1989)

### Image
* *Cyberforce* #8 (1994)
* *[[Image Comics]] Summer Special* #1 (2004)
* *Image Comics* kietas viršelis (Spawn story) (2005)
* *[[Spawn (komiksas)|Spawn]]* #1–15, 21–24 (pilnas piešimas); #26–33 (kartu su Greg Capullo) (1992–95); Nr. 190, 200 (su kitais dailininkais) (2010)
* *Spawn/Batman* Nr. 1 (1994)

### Marvel
* *[[The Amazing Spider-Man|Amazing Spider-Man]]* #298–323, 325, 328 (1988–90)
* *Coyote* #11–14 (1985)
* *Daredevil* Nr. 241 (1987)
* *G.I. Joe: A Real American Hero* Nr. 60 (1987)
* *G.I. Joe Special* Nr. 1 (1995)
* *Incredible Hulk* #330–334, 336–345 (1987–88)
* Marvel Holiday Special (Žmogus-voras) 2004
* *[[The Spectacular Spider-Man|Spectacular Spider-Man]]* Annual nr. 10 (1990)
* *[[Peter Parker: Spider-Man|Spider-Man]]* #1–14, 16 (1990–91)
* *Spitfire and the Troubleshooters* Nr. 4 (1987)
Songea

**Songea** () – miestas pietų Tanzanijoje; Ruvumos regiono administracinis centras. Pro miestą eina Mtvaros–Mbamba Bėjaus kelias. Verčiamasi daugiausia žemės ūkiu ir jo produkcijos prekyba, statybinių medžiagų (plytų) gamyba. Songea yra arkivyskupijos centras, veikia arkikatedra.

## Istorija

1905–1907 m. Songea buvo Madži Madži sukilimo prieš vokiečių kolonijinę valdžią centras. Vėliau planuota miestą paversti svarbiu žemės riešutų auginimo centru, buvo suprojektuotas geležinkelis, tačiau dėl karų kaimyniniame Mozambike tie planai liko neįgyvendinti.
Musoma

**Musoma** () – miestas Tanzanijos šiaurėje, Viktorijos ežero rytinėje pakrantėje, prie Maros žiočių, netoli Tanzanijos, Kenijos ir Ugandos sienų sandūros. Maros regiono administracinis centras. Keliai į Arušą, Mvanzą, yra oro uostas. Verčiamasi daugiausia medvilnės auginimu, žvejyba. Musomoje ir jos apylinkėse gyvena 12 skirtingų etninių grupių.

## Istorija

Miesto pavadinimas kilo iš džitų žodžio *Omusoma*, reiškiančio neriją, seklumą. Nuo XX a. vid. pradėjo steigtis krikščioniškos misijos, o 1957 m. Musoma tapo vyskupijos centru.

## Sportas
* Biashara United – futbolo klubas;
* „Karumės“ stadionas, talpinantis 2 500 žiūrovus;

## Išnašos
Mechaninė sistema

**Mechaninė sistema** naudoja galią kad atliktų darbus, kuriuose reikia jėgos ir judėjimo.

Mechaninė sistema sudaryta iš (i) galios šaltinio ir pavaros, kuri generuoja jėgas ir judėjimą, (ii) mašinos, kuri suteikia formą pavaros įvesčiai, kad būtų pasiektas tam tikras jėgų ir judėjimo pritaikymas ir (iii) valdiklio su sensoriai, kuris lygina įvestį su tikslu ir nukreipia pavaros įvestį. Tai gali būti matoma Vato garo variklyje (žr. iliustraciją), kuriai galią teikia garų plėtimasis, kuris judina stūmoklį. Judanti sija, sujungimo mova ir alkūninis svertas transformuoja tiesinį stūmoklio judėjimą į išvedimo skriemulio sukimąsi. Galiausiai, skriemulio sukimasis judina valdytoją, kuris kontroliuoja vožtuvą.

Galios tekėjimas per mechaninę sistemą užtikrina supratimą apie įrenginių veikimą nuo svirčių iki automobilių.

## Galios šaltinis
Žmogaus ir gyvūnų pastangos senovėje buvo mašinų galios šaltinis. Gamtos jėgos, tokios kaip vėjas ir vanduo, suteikė galios didesnėms mechaninėms sistemoms.

**Vandens malūnas:** Vandens malūnai pasirodė apie 300 m. pr. m. e. ir naudojo tekantį vandenį kurti sukamąjį judėjimą, kuris buvo naudojamas malti grūdus, atlikti medienos ar tekstilės operacijoms. Modernūs vandens malūnai naudoja vandens tekėjimą per užtvankas sukti elektrinius generatorius.

**Vėjo malūnas:** Ankstyvieji vėjo malūnai gaudė vėjo galią ir generavo sukamąjį judėjimą malimo veiksmams. Modernios vėjo turbinos suka generatorius. Ši elektra naudojama sukti motorus, kurie atlieka pavarų vaidmenį mechaninėje sistemoje.

**Variklis**

**Jėgainė**

**Motorai**

**Skysčio galia**
Ṭ

**Ṭ** (minuskulas: **ṭ**) – lotynų abėcėlės raidė, suformuota iš T su papildomu tašku po raide. Naudojama semitų-chamitų kalbų transkripcijoje atstoti „tvirtąją t“, taip pat lotyniškoje berberų kalbų abėcėlėje. Indų, rytų iranėnų ir dravidų kalbų transliteracijoje reiškia retrofleksinį t. Taip pat anksčiau buvo naudojama tam pačiam garsui javiečių kalboje, bet dabar pakeista digrafo „th“.

## Kodai
Stiebas (statinys)

**Stiebas** – stulpo formos elektroninių ryšių infrastruktūros statinys, skirtas radijo antenų montavimui. Nuo bokšto jis skiriasi tuo, kad negali stovėti be jį palaikančių atotampų.

Antenų stiebas paprastai daromas iš plieninių santvarų ar vamzdžių ir turi vienodą skersmenį per visą savo aukštį. Ant stiebo gali būti iškeliamos radijo ryšio antenos arba jis pats gali būti antena ir spinduliuoti radijo bangas. Tokie stiebai paprastai naudojami ilgųjų ir viduriniųjų bangų radiofoninėse stotyse, ir yra statomi ant izoliatorių, izoliuojančių juos nuo žemės. Stiebai taip pat gali būti statomi ant pastatų stogų ir ant bokštų (paprastai betoninių).

Stiebą pastatyti ir įrengti yra paprasčiau, pigiau ir greičiau negu tokio pat aukščio bokštą. Tačiau jis užima daugiau ploto, nes reikalinga vieta jo atotampų tvirtinimui ant žemės.

## Galerija

Vaizdas:Maszt radiowy w Konstantynowie.jpg|Antenos stiebas Konstan&shy;tynuve (Lenkija) − aukš&shy;čiau&shy;sias pasaulio statinys 1974–1991 m.
Vaizdas:Virsuliskes (izoliatorius).jpg|Vilniaus Viršuliškių radijo stoties stiebo apačia su izoliatorium.
Vaizdas:Klaipeda Vetrunge antennas 2010.jpg|Antenų stiebai ant „Vėt&shy;run&shy;gės“ viešbučio Klaipė&shy;doje..


## Šaltiniai
Matematinė fizika

**Matematinė fizika** – fizikinių reiškinių nagrinėjimas matematiniais metodais, Matematinės fizikos lygtims spręsti taikomas operacinis skaičiavimas, apytiksliai ir variaciniai metodai.

## Istorija
XVII a. anglų fizikas ir matematikas Izaokas Niutonas (1642–1727) sukūrė naujus matematinius įrankius fizikos problemoms spręsti, pavyzdžiui, integralinį ir diferencialinį skaičiavimą bei įvairius skaitinius metodus, kurių žinomiausiais - Niutono metodas, skirtas spręsti vieno kintamojo lygtims su realiaisiais koeficientais. Kiti svarbūs XVII a. matematikai-fizikai buvo olandas Kristianas Heigensas (1629–1695), pagarsėjęs šviesos bangų teorija ir vokiečių astronomas Johanesas Kepleris (1571–1630), planetų judėjimo ir orbitų lygčių atradėjas.

## Dalyko apimtis
Yra keletas matematinės fizikos sričių ir jos yra susijusios su istoriniais laikotarpiais. Dalinių išvestinių lygtys, Furjė analizė ir vektorinė analizė turbūt labiausiai yra susiję su matematine fizika. Šie metodai buvo sukurti nuo antros XVIII a. pusės. tokių matematikų kaip
D'Alembertas, Oileris ir Lagranžas).

## Šaltiniai
Ilja Prigožinas

**Ilja Prigožinas** (, *Ilya Romanovich Prigozhin*) (1917 m. sausio 25 d. – 2003 m. gegužės 28 d.) – belgų fizikinės chemijos mokslininkas ir Nobelio chemijos premijos laureatas, pagerbtas dėl savo disipatyviųjų struktūrų, sudėtingų sistemų ir negrįžtamumo tyrimų darbų.

## Tyrimai
Prigožinas labiausiai žinomas dėl disipatyviųjų struktūrų apibrėžimo sukūrimo ir jų vaidmens termodinaminėse sistemose, kurios yra toli nuo termodinaminės pusiausvyros. Šis atradimas jam pelnė Nobelio prizą chemijos srityje 1977 m. Apibendrinant Ilja Prigožinas atrado, kad energijos importas ir sklaida (disipacija) cheminėse sistemose gali apversti maksimalios entropijos taisyklę, kurią aiškiai apibrėžia antrasis termodinamikos dėsnis.

## Šaltiniai
Lars Bender

**Larsas Benderis** (*Lars Bender*; g. 1989 m. balandžio 27 d.) – buvęs Vokietijos futbolininkas, rungtyniavęs saugo pozicijoje. Buvęs Leverkuzeno „Bayer“ klubo kapitonas. Jo brolis Svenas Benderis taip pat futbolininkas.

## Karjera
Larsas Benderis karjerą pradėjo „1860 Munich“ klube, kurio jaunimo komandose treniravosi. 2009 m. jis pasirašė 3 metų sutartį su Leverkuzeno „Bayer“ klubu ir netrukus tapo pagrindinės sudėties žaidėju.

Benderis žaidė Vokietijos jaunimo rinktinėse, laimėjo U-19 Europos čempionatą. 2011 m. debiutavo nacionalinėje rinktinėje, varžybose prieš Lenkiją. 2012 m. Europos čempionate įmušė savo pirmąjį ir pergalingą įvartį už Vokietiją (į Danijos vartus).

2013 m. gegužės 29 d. rungtynėse prieš Ekvadorą įmušė du įvarčius.

Laimėjo sidabro medalį su rinktine 2016 m. olimpinėse žaidynėse. 

Žaidėjas pasižymėjo geru aikštės matymu, kamuolio kontrole.

## Dalyvavimas čempionatuose

|}

## Išnašos

## Nuorodos
*
Stiebas (reikšmės)

Žodis **stiebas** gali reikšti:

* Stiebas – antžeminė augalo dalis, jungianti šaknis su lapais;
* Stiebas (statinys) – stulpo formos elektroninių ryšių infrastruktūros statinys;
* Stiebas – aukštas vertikalus laivo buomas skirta burėms ir takelažui tvirtinti.
Tolesnis karas

**Tolesnis karas**, **Karo tąsa** (, ) – Suomijos ir Trečiojo Reicho karas prieš Sovietų Sąjungą, vykęs 1941 m. birželio 25 d. – 1944 m. rugsėjo 19 d. Sovietinėje ir rusų istoriografijoje vadinamas Didžiojo Tėvynės karo sovietų-Suomijos frontu. Vokietija savo veiksmus regione laikė bendrų Rytų fronto kovų dalimi ir teikė Suomijai materialinę bei karinę pagalbą.

Šis karas prasidėjo praėjus 15 mėnesių nuo Žiemos karo pabaigos, kuriame taip pat kariavo Suomija ir Sovietų Sąjunga. Suomijos sprendimui pradėti naują karą turėjo įtakos įvairios priežastys, svarbiausia priežastimi buvo bandymas atsiimti per Žiemos karą prarastas teritorijas. Be to, prezidentas Risto Ryti turėjo Didžiosios Suomijos idėją, o karinių pajėgų vadas Manerheimas siekė išvaduoti Kareliją. Puolimo planai buvo rengiami nedidelės dalies suomių politinių ir karinių vadovų kartu su vermachtu, o kiti vyriausybės nariai apie planus nežinojo. Nepaisant bendradarbiavimo su Vokietija, Suomija niekada formaliai nepasirašė Trišalio pakto, kuris siejo Ašies valstybes ir savo veiksmus teisino savigyna.

Detalų vokiečių pranešimą apie planuojamą karą su Sovietų Sąjunga Suomija gavo 1941 m. birželio mėn. 1941 m. birželio 22 d. Vokietijai užpuolus SSRS, po 3 dienų karo veiksmus prieš sovietus pradėjo ir suomiai. Karas prasidėjo sovietams užpuolus Suomiją iš oro. 1941 m. rugsėjį Suomija buvo užėmusi Rytų Kareliją ir susigrąžinusi sovietams atiduotas teritorijas Karelijos sąsmaukoje ir Ladogos Karelijoje. Suomijos armija nutraukė savo puolimą prie senosios sienos, apie 30-32 km nuo Leningrado centro. Jos pajėgos dalyvavo Leningrado blokadoje atkirsdamos tiekimo kelius iš šiaurės. Laplandijoje vokiečių ir suomių pajėgoms nepavyko užimti Murmansko ar perkirsti Kirovo (Murmansko) geležinkelį, kuriuo į Sovietų Sąjungą buvo tiekiamo lendlizo prekės. Konfliktas aprimo ir vyko tik pavienės kovos, kol karo sėkmė nusisuko nuo Vokietijos. Sovietų Sąjunga 1944 m. birželį pradėjo strateginį Vyborgo-Petrozavodsko puolimą. Šis puolimas išstūmė suomius ir didžiosios dalies teritorijos, kurią jiems pavyko užimti per karą, tačiau Suomijos armija išlaikė turimas pozicijas iki 1944 m. rugpjūčio.

Kariniai veiksmai tarp Suomijos ir Sovietų Sąjungos baigėsi paliaubomis, kurios paskelbtos 1944 m. rugsėjo 5 d. ir formaliai patvirtintos pasirašius Maskvos paliaubas 1944 m. rugsėjo 19 d. Viena ir šio susitarimo sąlygų buvo vokiečių pajėgų išvarymas iš Suomijos teritorijos ar nuginklavimas, o tai sukėlė Laplandijos karą tarp buvusių sąjungininkių. Formaliai Antrasis pasaulinis karas Suomijai ir mažosioms Ašies valstybėms baigėsi pasirašius Paryžiaus taikos sutartis 1947 m. Pagal šias sutartis buvo atkurtos 1940 m. Maskvos taikos sutarties sienos, Sovietų Sąjungai perleistas Petsamas ir Sovietų sąjungai išnuomotas Porkalos pusiasalis. Be to, Suomija įsipareigojo Sovietų Sąjungai išmokėti 300 mln. dolerių reparacijų.

Karo metu žuvo ar dingo be žinios 63 200 suomių ir 23 200 vokiečių karių, o 158 000 ir 60 400 karių buvo sužeista. Sovietų nuostoliai siekė nuo 250 000 iki 305 000 žuvusiųjų ir dingusiųjų be žinios, taip pat 575 000 buvo sužeisti.

## Nuorodos
Europos komiksai

**Europos komiksai** yra komiksai, kurie yra sukurti kontinentinėje Europoje.

Nors Europoje yra mažai komiksų knygų, *[[komiksų albumas|komiksų albumai]]* yra labai dažni spaudoje. Tipinis albumas yra spausdinamas dideliu formatu, paprastai naudojant aukštos kokybės popierių ir dažus, A4-dydžio, apie 21x30 centimetrų (8.4x11.6 colių), turi apie 40-60 puslapių, bet taip pat dažni ir egzemplioriai virš 100 puslapių. Anglosaksiškoje terminologijoje šios knygos būtų vadinamos grafinėmis novelėmis, tačiau šis terminas yra retai naudojamas Europoje. Europos komiksų žanrai būna labai įvairūs – nuo humoristinių nuotykių iki suaugusiųjų temų.

## Istorija
Europos komiksų pradžia galima laikyti XVIII a. karikatūras ir vėlesnes knygas su paveikslėliais, pvz., Wilhelm Busch' Max and Moritz. Dabar yra laikoma, jog Prancūzijos ir Belgijos komiksai dominuoja tarp Europos komiksų.

## Taip pat skaitykite
* Prancūzijos ir Belgijos komiksai
* Belgų komiksai
* Britų komiksai
Achpato vienuolynas

**Achpato vienuolynas** () – X–XIII a. vienuolyno kompleksas šiaurinėje Armėnijos dalyje. Vienuolynas buvo įkurtas karaliaus Ašoto III (952–977) laikais.

Vienuolyną supa siena, jį sudaro keturios cerkvės, biblioteka bei daugybė akmens stelų vadinamų chačkarais. Didžiausia komplekso šventykla – Nyšan, kurios viduje išliko XIII a. freskos. Jos fasadą puošia įvairios skulptorių dekoracijos. Itin svarbūs čia buvo buvusi biblioteka ir skriptoriumas. Bibliotekos kolekcijoje išliko vertingi literatūros paminklai bei iliuminacijos, tarp jų Achpato evangelija, kur Jėzaus įėjimas į Jeruzalę pavaizduotas itin realistiškai.

1996 m. Achpatas buvo įtrauktas į UNESCO pasaulio paveldo objektų sąrašą (2000 m. šią poziciją papildė netoliese esantis Sanaino vienuolyno kompleksas).

## Susiję pasaulio paveldo objektai
* : Gelačio vienuolynas (1994)
* : Ečmiadzino katedra ir bažnyčios, Zvartnoco archeologinė vietovė (2000)
* : Gegardo vienuolynas, Aukštutinis Azato slėnis (2000)
* : Armėnų vienuolynų ansambliai Irane (2008)
* : Ani archeologinė vietovė (2016)
## Šaltiniai
Kauno Jiesia

**UAB „Kauno Jiesia“** – vienintelė sertifikuota serijinio kaulinio porceliano gamykla Baltijos šalyse, ilgamečių keramikos gamybos tradicijų įmonė. Buveinės adresas: Chemijos g. 29, LT-51333, Kaunas, Petrašiūnai.

## Istorija

Įmonė įkurta 1938 m., kuomet Vilijampolėje veikė „Š. Zalberio koklių ir keramikos fabrikas“. Nuo 1964 m. pradėta sparčiai plėtoti dailiosios ir buitinės keramikos gamyba. Įmonė veikė kaip **Eksperimentinė dailiosios keramikos gamykla „Jiesia“**. 1974 m. įsteigtas eksperimentinis kaulinio porceliano gamybos baras. 
Sovietmečiu gamyklos cechai veikė Kybartuose, Kuršėnuose, Skaudvilėje, taip pat veikė filialas „Vilijampolės keramika“. 1983 m. Kauno įmonėje buvo pradėti organizuoti tradiciniais tapę tarptautiniai keramikų simpoziumai, kuriuose sukurtus kūrinius yra įsigiję muziejai, galerijos.
 

2006 m. įkurta UAB „Kauno Jiesia“, kai į dideles skolas įklimpusios įmonės vadovai pranešė apie įmonės bankrotą. Tuo metu įmonėje dirbo 96 darbuotojai. Vėliau į naują įrangą ir patalpų atnaujinimą per dvejus metus investuota apie 200.000 Lt.

## Produkcija

Daugiau kaip 90 % visų dirbinių įmonėje yra gaminama ir dekoruojama rankiniu būdu, todėl „Jiesios“ porcelianas yra vienetinis, turintis išliekamąją vertę. Čia gaminami kavos, arbatos, pietų servizai, puodelių komplektai, indai, suvenyriniai dirbiniai, vazos. Šalia serijinės ir mažatiražės gamybos atliekami ir įvairūs individualūs užsakymai. Gaminiai  papuošiami įsimintinomis datomis, vardais, monogramomis, bendrovių ir įstaigų logotipais, individualiais dekorais. Dominuoja subtilus dekoras, minimalistinis stilius. „Jiesios“ asortimentą sudaro apie 200 formų indai. Pagrindinė žaliava – iš Anglijos importuojama porceliano masė. 

## Šaltiniai

## Nuorodos
* Oficiali UAB „Kauno Jiesia“ svetainė